stanford-oval/wikipedia huggingface dataset:
การแข่งขันฟุตบอลระหว่างไทยกับเวียดนาม
ภูมิหลัง

ทีมชาติไทยพบกับทีมชาติเวียดนามครั้งแรกในปี พ.ศ. 2499 ซึ่งขณะนั้นยังเป็นทีมชาติเวียดนามใต้ ซึ่งในช่วงแรกที่ทั้งสองทีมพบกัน เป็นทีมชาติเวียดนามใต้ที่สามารถเอาชนะไปได้ถึง 20 นัด เสมอกัน 3 นัด ในขณะที่ทีมชาติไทยชนะไปเพียง 5 นัด อย่างไรก็ตามหลังจากที่เวียดนามรวมชาติกันและกลับเข้าสู่เวทีนานาชาติอีกครั้งในปี พ.ศ. 2534 กลายเป็นทีมชาติไทยที่โชว์ความยิ่งใหญ่ได้อย่างน่าทึ่งด้วยการเก็บชัยชนะไปได้ถึง 17 นัด เสมอ 10 นัด ในขณะที่เวียดนามชนะได้เพียง 3 นัด โดยการพบกันครั้งล่าสุดคือการแข่งขันแอลพีแบงก์ คัพ 2024 โดยเป็นทีมชาติไทยที่ชนะไปด้วยสกอร์ 1–2
ด้วยสถิติดังกล่าว เมื่อเทียบกับทีมชาติในเอเชียตะวันออกเฉียงใต้อย่างอินโดนีเซีย มาเลเซีย หรือสิงคโปร์ ทำให้ทีมชาติไทยเป็นทีมคู่ต่อสู้ที่น่าเกรงขามและเป็นที่หลงใหลของแฟนบอลเวียดนามในความทะเยอทะยานที่จะครองเจ้าแห่งฟุตบอลในภูมิภาคเอเชียตะวันออกเฉียงใต้
ในแง่ของสถิติระดับภูมิภาค ทีมชาติไทยเป็นทีมที่ประสบความสำเร็จมากที่สุดในฟุตบอลชายของเอเชียตะวันออกเฉียงใต้ โดยคว้าแชมป์ฟุตบอลชิงแชมป์แห่งชาติอาเซียนได้ทั้งหมด 7 สมัย ในขณะที่เวียดนามได้ไป 2 สมัย นับตั้งแต่ศตวรรษที่ 21 ไทยยังได้ผ่านเข้ารอบเอเชียนคัพ มากกว่าเวียดนาม แม้ว่ารายการหลังจะมีผลงานโดยรวมที่ดีกว่าในสองรุ่นที่พวกเขาผ่านเข้ารอบได้ก็ตาม ระหว่างการแข่งขันฟุตบอลเอเชียนคัพ 2007 เวียดนามกลายเป็นประเทศเจ้าภาพเพียงประเทศเดียวที่ผ่านเข้ารอบน็อกเอาต์ ขณะที่ไทย รวมถึงอินโดนีเซีย และมาเลเซีย ตกรอบแบ่งกลุ่ม รวมถึงในเอเชียนคัพ 2019 เวียดนามเข้าถึงรอบก่อนรองชนะเลิศ ขณะที่ไทยตกรอบ 16 ทีมสุดท้าย
ในมุมมองทางสังคม สื่อมวลชนมักจะเรียกว่าการแข่งขันระหว่างไทยกับเวียดนามว่าเป็น "คู่อริ" (rivalry) ซึ่งมาจากการแข่งขันทางเศรษฐกิจ การทหาร สงคราม และภูมิหลังทางประวัติศาสตร์ของทั้งสองประเทศ ด้วยผลงานของทีมชาติไทยที่เป็นที่ประจักษ์ในเอเชียทำให้ทีมชาติไทยกลายเป็นคู่แข่งสำคัญของทีมชาติเวียดนาม ตั้งแต่ปี พ.ศ. 2538 การแข่งขันส่วนใหญ่มักจะได้รับความนิยมจากแฟนบอลไทย สวนทางกับแฟนบอลเวียดนามที่ไม่พอใจเป็นครั้งคราวจากผลงานของทีม แต่ความนิยมและความเข้มข้นของการแข่งขันเพิ่มขึ้นเรื่อย ๆ โดยเฉพาะจากฝั่งเวียดนามที่มีการประโคมข่าวจากสื่อมวลชนเกี่ยวกับความแข็งเกร่งของทีมชาติไทยในเอเชียตะวันออกเฉียงใต้ และการชนะในบ้านเวียดนามทำให้แฟนบอลเวียดนามเกิดความไม่สบายใจ จนเกิดวลีเกี่ยวกับทีมชาติว่า "แพ้ใครก็ได้ ยกเว้นแพ้ไทย" (เวียดนาม: Thua bất cứ ai ngoại trừ Thái Lan) ด้วยผลงานที่ทีมเวียดนามมักจะแพ้ทีมชาติไทย ทำให้มีแฟนบอลเวียดนามหลายคนมักจะเอาผลงานของทีมชาติเวียดนามและทีมชาติไทยในหลาย ๆ รายการมาเปรียบเทียบกันทั้งในเกมอุ่นเครื่อง รุ่นเยาวชน รายการระดับภูมิภาค รายการคัดเลือกใหญ่ ๆ (ฟุตบอลโลก, เอเชียนคัพ) รวมถึงการเทียบอันดับโลกฟีฟ่า และลุกลามไปถึงทีมฟุตบอลหญิง ทีมฟุตซอล และกีฬาประเภทอื่น
หลาย ๆ นัดยังคงอยู่ในความทรงจำของแฟนบอลทั้งสองฝั่ง เช่นในการแข่งขันเอเอฟเอฟ ซูซูกิ คัพ 2008 รอบชิงชนะเลิศนัดแรก ที่ทีมชาติเวียดนามเอาชนะทีมชาติไทยไป 1–2 หรือในฟุตบอลโลก 2018 รอบคัดเลือก โซนเอเชีย ที่ทีมชาติไทยเอาชนะทีมชาติเวียดนามด้วยสกอร์ 0–3
รายชื่อการแข่งขัน > ไทย กับ เวียดนามใต้

| # | วันที่ | ทีมเหย้า | ผล | ทีมเยือน | สถานที่แข่ง | รายการ |
| --- | --- | --- | --- | --- | --- | --- |
| 1 | 2499 | เวียดนามใต้ | 2–1 | ไทย |  ไซ่ง่อน | เกมกระชับมิตร |
| 2 | 2499 | เวียดนามใต้ | 3–1 | ไทย |  ไซ่ง่อน | เกมกระชับมิตร |
| 3 | 13 ธันวาคม 2502 | ไทย | 0–4 | เวียดนามใต้ |  กรุงเทพฯ | กีฬาแหลมทอง 1959 (รอบแบ่งกลุ่ม) |
| 4 | 17 ธันวาคม 2502 | ไทย | 1–3 | เวียดนามใต้ |  กรุงเทพฯ | กีฬาแหลมทอง 1959 (รอบชิงเหรียญทอง) |
| 5 | 16 สิงหาคม 2504 | เวียดนามใต้ | 2–1 | ไทย |  สิงคโปร์ | เกมกระชับมิตร |
| 6 | 11 ธันวาคม 2504 | ไทย | 0–0 | เวียดนามใต้ |  ย่างกุ้ง | กีฬาแหลมทอง 1961 (รอบแบ่งกลุ่ม) |
| 7 | 16 ธันวาคม 2504 | ไทย | 1–1 | เวียดนามใต้ |  ย่างกุ้ง | กีฬาแหลมทอง 1961 (รอบชิงเหรียญทองแดง) |
| 8 | 28 ตุลาคม 2505 | เวียดนามใต้ | 0–1 | ไทย |  ไซ่ง่อน | ฟุตบอลฉลองเอกราชเวียดนามใต้ 1962 (รอบแบ่งกลุ่ม) |
| 9 | 17 สิงหาคม 2506 | เวียดนามใต้ | 3–2 | ไทย |  กัวลาลัมเปอร์ | ฟุตบอลเมอร์เดก้า 1963 |
| 10 | 14 ธันวาคม 2506 | เวียดนามใต้ | 3–0 | ไทย |  ไซ่ง่อน | เอเชียนคัพ 1964 รอบคัดเลือก |
| 11 | 13 พฤศจิกายน 2507 | เวียดนามใต้ | 4–0 | ไทย |  ไซ่ง่อน | ฟุตบอลฉลองเอกราชเวียดนามใต้ 1965 |
| 12 | 15 ธันวาคม 2507 | ไทย | 2–1 | เวียดนามใต้ |  กัวลาลัมเปอร์ | กีฬาแหลมทอง 1965 (รอบแบ่งกลุ่ม) |
| 13 | 18 ธันวาคม 2507 | ไทย | 2–0 | เวียดนามใต้ |  กัวลาลัมเปอร์ | กีฬาแหลมทอง 1965 (รอบรองชนะเลิศ) |
| 14 | 5 พฤศจิกายน 2508 | เวียดนามใต้ | 4–1 | ไทย |  ไซ่ง่อน | ฟุตบอลฉลองเอกราชเวียดนามใต้ 1966 |
| 15 | 24 มีนาคม 2510 | ไทย | 0–1 | เวียดนามใต้ |  ฮ่องกง | เอเชียนคัพ 1968 รอบคัดเลือก |
| 16 | 19 สิงหาคม 2510 | เวียดนามใต้ | 5–2 | ไทย |  อีโปะฮ์ | ฟุตบอลเมอร์เดก้า 1967 |
| 17 | 14 ธันวาคม 2510 | ไทย | 0–5 | เวียดนามใต้ |  กรุงเทพฯ | กีฬาแหลมทอง 1967 (รอบรองชนะเลิศ) |
| 18 | 15 สิงหาคม 2511 | ไทย | 2–3 | เวียดนามใต้ |  อีโปะฮ์ | ฟุตบอลเมอร์เดก้า 1968 |
| 19 | 1 พฤศจิกายน 2513 | เวียดนามใต้ | 1–0 | ไทย |  ไซ่ง่อน | ฟุตบอลฉลองเอกราชเวียดนามใต้ 1970 (รอบชิงชนะเลิศ) |
| 20 | 13 ธันวาคม 2513 | ไทย | 1–0 | เวียดนามใต้ |  กรุงเทพฯ | เอเชียนเกมส์ 1970 (รอบแบ่งกลุ่ม) |
| 21 | 10 สิงหาคม 2514 | เวียดนามใต้ | 4–2 | ไทย |  กัวลาลัมเปอร์ | ฟุตบอลเมอร์เดก้า 1971 (รอบแบ่งกลุ่ม) |
| 22 | 26 สิงหาคม 2514 | เวียดนามใต้ | 2–1 | ไทย |  สิงคโปร์ | เกมกระชับมิตร |
| 23 | 30 ตุลาคม 2514 | เวียดนามใต้ | 3–0 | ไทย |  ไซ่ง่อน | ฟุตบอลฉลองเอกราชเวียดนามใต้ 1971 (รอบรองชนะเลิศ) |
| 24 | 11 พฤศจิกายน 2514 | ไทย | 0–1 | เวียดนามใต้ |  กรุงเทพฯ | ฟุตบอลคิงส์คัพ 1971 (รอบแบ่งกลุ่ม) |
| 25 | 18 ธันวาคม 2514 | ไทย | 0–0 | เวียดนามใต้ |  กัวลาลัมเปอร์ | กีฬาแหลมทอง 1971 (รอบชิงเหรียญทองแดง) |
| 26 | 16 พฤษภาคม 2516 | เวียดนามใต้ | 1–0 | ไทย |  โซล | ฟุตบอลโลก 1974 รอบคัดเลือก |
| 27 | 9 พฤศจิกายน 2517 | เวียดนามใต้ | 3–2 | ไทย |  ไซ่ง่อน | ฟุตบอลฉลองเอกราชเวียดนามใต้ 1974 |
| 28 | 21 มีนาคม 2518 | ไทย | 4–0 | เวียดนามใต้ |  กรุงเทพฯ | เอเชียนคัพ 1976 รอบคัดเลือก |
รายชื่อการแข่งขัน > สถิติ

| รายการ |  ไทย> ผลงานที่ดีที่สุด |  ไทย> จำนวนครั้ง |  ไทย> ปี |  เวียดนาม> ผลงานที่ดีที่สุด |  เวียดนาม> จำนวนครั้ง |  เวียดนาม> ปี |
| --- | --- | --- | --- | --- | --- | --- |
| ฟุตบอลชิงแชมป์แห่งชาติอาเซียน | ชนะเลิศ | 7 | 1996, 2000, 2002, 2014, 2016, 2020, 2022 | ชนะเลิศ | 3 | 2008, 2018, 2024 |
| ซีเกมส์ (1959–1999) | เหรียญทอง | 9 | 1965, 1975, 1981, 1983, 1985, 1993, 1995, 1997, 1999 | เหรียญทอง | 1 | 1959 |
| เอเชียนคัพ | อันดับ 3 | 1 | 1972 | อันดับ 4 | 2 | 1956, 1960 |
| เอเชียนเกมส์ (1951–1998) | อันดับ 4 | 2 | 1990, 1998 | อันดับ 4 | 1 | 1962 |
| โอลิมปิก (1900–1988) | รอบแรก | 1 | 1956 | ไม่ผ่านการคัดเลือก | ไม่ผ่านการคัดเลือก | ไม่ผ่านการคัดเลือก |
| โอลิมปิก (1900–1988) | รอบแบ่งกลุ่ม | 1 | 1968 | ไม่ผ่านการคัดเลือก | ไม่ผ่านการคัดเลือก | ไม่ผ่านการคัดเลือก |
| ฟุตบอลโลก | รอบคัดเลือก โซนเอเชีย รอบที่สอง | 1 | 2002 | รอบคัดเลือก โซนเอเชีย รอบที่สาม | 1 | 2022 |
| ฟุตบอลโลก | รอบคัดเลือก โซนเอเชีย รอบที่สาม | 2 | 2010, 2018 | รอบคัดเลือก โซนเอเชีย รอบที่สาม | 1 | 2022 |
| รายการ | จำนวนนัดที่ทำการแข่งขัน | ผล>  ไทยชนะ | ผล> เสมอ | ผล>  เวียดนามชนะ | ประตู>  ไทย | ประตู>  เวียดนาม |
| --- | --- | --- | --- | --- | --- | --- |
| เอเชียนเกมส์ (1951–1998) | 1 | 1 | – | – | 1 | 0 |
| ฟุตบอลชิงแชมป์แห่งชาติอาเซียน | 14 | 7 | 4 | 2 | 25 | 16 |
| ซีเกมส์ (1959–1999) | 13 | 6 | 4 | 3 | 17 | 16 |
| ฟุตบอลโลกรอบคัดเลือก | 5 | 2 | 2 | 1 | 4 | 1 |
| เอเชียนคัพ รอบคัดเลือก | 3 | 1 | – | 2 | 4 | 4 |
| เกมกระชับมิตร | 23 | 5 | 3 | 15 | 29 | 49 |
| รวม | 59 | 22 | 12 | 25 | 79 | 85 |
รายชื่อการแข่งขัน > ผู้ทำประตูสูงสุด

ตัวหนา คือนักเตะที่ยังเล่นให้กับทีมชาติในปัจจุบัน
| อันดับ | นักเตะ | ประตู |
| --- | --- | --- |
| 1 |  เนติพงษ์ ศรีทองอินทร์ | 6 |
| 2 |  ตะวัน ศรีปาน | 3 |
| 2 |  เกียรติศักดิ์ เสนาเมือง | 3 |
| 2 |  ดัสกร ทองเหลา | 3 |
| 2 |  เล กง วิญ | 3 |
| 6 |  วรวุธ ศรีมะฆะ | 2 |
| 6 |  สุธี สุขสมกิจ | 2 |
| 6 |  พิพัฒน์ ต้นกันยา | 2 |
| 6 |  สุเชาว์ นุชนุ่ม | 2 |
| 6 |  ธีรศิลป์ แดงดา | 2 |
| 6 |  ธัชกร เขียวสมบัติ | 2 |
| 6 |  ชนาธิป สรงกระสินธ์ | 2 |
| 6 |  ธีราทร บุญมาทัน | 2 |
| 6 |  Cù Sinh | 2 |
| 6 |  เหงียน ฮง เซิน | 2 |
| 6 |  หวอ ฮอง บูว | 2 |
| 6 |  ฟาน ธาน บิญ | 2 |
| 6 |  เหงียน เตี๋ยน ลิญ | 2 |
| 6 |  เหงียน ซวน เซิน | 2 |
| 21 |  เกริกฤทธิ์ ทวีกาญจน์ | 1 |
| 21 |  ปกเกล้า อนันต์ | 1 |
| 21 |  ดุสิต เฉลิมแสน | 1 |
| 21 |  ศรายุทธ ชัยคำดี | 1 |
| 21 |  ธวัชชัย ดำรงค์อ่องตระกูล | 1 |
| 21 |  เฉลิมศักดิ์ อักขี | 1 |
| 21 |  สารัช อยู่เย็น | 1 |
| 21 |  ปรเมศย์ อาจวิไล | 1 |
| 21 |  ณัฐพร พันธุ์ฤทธิ์ | 1 |
| 21 |  ธนา ชะนะบุตร | 1 |
| 21 |  ณรงค์ชัย วชิรบาล | 1 |
| 21 |  มานิตย์ น้อยเวช | 1 |
| 21 |  ศักดา เจิมดี | 1 |
| 21 |  พิศณุ เข็ตขาม | 1 |
| 21 |  สุทธา สุดสะอาด | 1 |
| 21 |  ศุภณัฏฐ์ เหมือนตา | 1 |
| 21 |  พาตริก กุสตาฟส์สัน | 1 |
| 21 |  เบนจามิน เจมส์ เดวิส | 1 |
| 21 |  สุภโชค สารชาติ | 1 |
| 21 |  Đỗ Thới Vinh | 1 |
| 21 |  Đỗ Quang Thách | 1 |
| 21 |  Lê Văn Tỉ | 1 |
| 21 |  Võ Bá Hùng | 1 |
| 21 |  Trần Văn Kính | 1 |
| 21 |  เหงียน วัน เกวี๊ยต | 1 |
| 21 |  เหงียน อันห์ ดุ๊ก | 1 |
| 21 |  เหงียน เวียต ตัง | 1 |
| 21 |  เหงียน มิญ ฟอง | 1 |
| 21 |  เหงียน ฮู ดั่ก | 1 |
| 21 |  ทรอง เวียต ฮอง | 1 |
| 21 |  วัน ไซ ฮุง | 1 |
| 21 |  ฟัง วัน เนิน | 1 |
| 21 |  ฟาน วัน ไท เอ็ม | 1 |
| 21 |  หวู วัน ทัญ | 1 |
ดูเพิ่ม

การแข่งขันฟุตบอลระหว่างไทยกับพม่า
มาลีฮวนน่า

สำหรับสารเสพติด ดู กัญชา (marijuana)
| มาลีฮวนน่า |
| --- | --- |
ปกซีดีชุดแรก บุปผาชน (2537)
ข้อมูลพื้นฐาน
ที่เกิด:  สงขลา ประเทศไทย
แนวเพลง: เพื่อชีวิต, เพลงปักษ์ใต้, โฟล์ค, อะคูสติก
ช่วงปี: พ.ศ. 2537 - ปัจจุบัน
ค่ายเพลง: ไมล์สโตน (พ.ศ. 2538 - 2543) ดรีม เรคคอร์ด (2543 - ปัจจุบัน)

สมาชิก: คฑาวุธ ทองไทย (ไข่)

อดีตสมาชิก: ธงชัย รักษ์รงค์ (ธง)   สมพงค์ ศิวิโรจน์ (พงค์)  เชิดชัย ศิริโภคา (โก๊ย)

เว็บไซต์: maleehuana.net
มาลีฮวนน่า (อังกฤษ: Maleehuana) เป็นคำกลายมาจากภาษาอังกฤษ (Marijuana) แปลว่า กัญชา แต่ได้ถูกนำมาตั้งเป็นชื่อวงดนตรีแนวเพลงเพื่อชีวิต ซึ่งหมายถึง การปลดปล่อยอิสรภาพจากกรอบกำบังของสังคม กรอบแห่งความคิด
อดีตสมาชิก

• จรูญศักดิ์ วิวัฒนพงษ์ (ป้อม) - กลอง จ.สงขลา
• ไพฑูรย์ รักษ์รงค์ (ฑูรย์) - แอคคอร์เดียน ขลุ่ย จ.นครศรีธรรมราช
• ศุภชัย ชัยนุรักษ์ (ชัย) - กลอง จ.นครศรีธรรมราช
• สมเกียรติ หนูในน้ำ (แบงค์) - ระนาด ขลุ่ย แอคคอร์เดียน จ.ภูเก็ต
• สมคิด แซ่แต้ (มุด) - กลอง จ.ภูเก็ต
• อภิเชษ ฐานะกาญจน์ (นัน) - เพอร์คัสชั่น ทอมบ้า บองโก จ.นครศรีธรรมราช
• สุรพงศ์ เรืองณรงค์ (พงศ์) - เบส จ.พัทลุง
• ประวิทย์ ชุมจันทร์ (ติ) - เบส จ.นครศรีธรรมราช
• อรรณพ อินทรภักดี (ตุ้ย) - คีย์บอร์ด จ.พัทลุง
• เจริญชัย สมผลึก (น้อย) - กีตาร์/เสียชีวิต จ.พัทลุง
• ทศพร คำร้อง (มิว) - กีต้าร์/จ.นครศรีธรรมราช
• อรรถพล เยี่ยมสิริวุฒิ (อรรถ) - แอคคอร์เดียน จ.สงขลา
อนุกูล นราพงศ์ (โอ๋) - เบส จ.นครศรีธรรมราช
ธงชัย รักษ์รงค์ (ธง) - ร้องนำ/กีต้าร์/แต่งเพลง จ.นครศรีธรรมราช
สมพงค์ ศิวิโรจน์ (พงค์) - แต่งเพลง , กีตาร์/ร้องเพลงเทียมฟ้าชุดกลับกลาย จ.สงขลา
เชิดชัย ศิริโภคา (โก๊ย) - แต่งเพลง/ร่วมทุน
สมาชิก(ยุคปัจจุบัน)

คฑาวุธ ทองไทย (ไข่) - ร้องนำ/แต่งเพลง จ.สงขลา
สุรศักดิ์ พันธ์ดี (น้อย) - แอดคอร์เดียน/คีบอร์ด จ.สงขลา
สมประสงค์ โกละกะ (สงค์) - กีตาร์ จ.สุราษฎร์ธานี
อนุเทพ ยี่รงค์ (เอ้) - กีตาร์ จ.สงขลา
มณเฑียร แสงสุวรรณ (อ้วน) - เพอร์คัสชั่น จ.สงขลา
นฤดล สุธีรศักดิ์ (น็อต) - เพอร์คัสชั่น
ไชยาพร ธงสุทัศน์ (เต้) - เบส
สมพงศ์ ภูววิมล (พงศ์) - กีตาร์
สุชาต หิรัญวิญญ (เอก) - กลอง จ.ปัตตานี
ประวัติ

คฑาวุธ ทองไทย เป็นชาวสงขลาเกิดที่อำเภอเทพา จังหวัดสงขลา เกิดเมื่อวันที่ 31 มกราคม พ.ศ. 2510 บิดามีอาชีพเป็นแพทย์แผนโบราณและช่างตัดผม มารดาเป็นแม่ค้า ฐานะทางบ้านยากจน เป็นลูกคนสุดท้องและเป็นลูกชายคนเดียวจากพี่น้องสามคน คฑาวุธจบการศึกษาระดับมัธยมต้นที่โรงเรียนหาดใหญ่วิทยาลัย และจบมัธยมปลายที่วิทยาลัยศิลปหัตถกรรมนครศรีธรรมราช ก่อนไปเรียนต่อระดับปริญญาตรีที่คณะจิตรกรรมประติมากรรมและภาพพิมพ์ มหาวิทยาลัยศิลปากร โดยเขาได้เกียรตินิยมอันดับ 1 อีกด้วย
ประวัติ > ก่อกำเนิด

มาลีฮวนน่าเริ่มต้นเมื่อปี พ.ศ. 2534 โดยคฑาวุธ ทองไทย ที่กำลังศึกษาที่มหาวิทยาลัยศิลปากร ร่วมกับธงชัย รักษ์รงค์ ซึ่งเล่นดนตรีอยู่ตามผับทางภาคใต้ และสมพงษ์ ศิวิโรจน์ ที่กำลังศึกษาที่โรงเรียนไทยวิจิตรศิลป  โดยสมพงษ์เป็นผู้ตั้งชื่อวง ซึ่งผันมาจากคำว่า มารีจัวน่า ที่แปลว่ากัญชา ด้วยความชื่นชอบในดนตรีแนวเร็กเก
ทั้งสามร่วมกันทำงานเพลงที่มีแรงขับมาจากความรู้สึกนึกคิดที่มีต่อสภาพสังคม สภาพแวดล้อม เพื่อระบายความอัดอั้นอันเกิดจากความแตกต่างของวัย และปมด้อยทางสถานภาพสังคม  แต่วงก็ต้องหยุดลงเพราะสมพงษ์เกิดท้อถอยกับปัญหาสังคม ทุกคนจึงจำต้องแยกย้ายกันไประยะหนึ่ง
ต่อมาในปี พ.ศ. 2537 วงมาลีฮวนน่าได้ออกอัลบั้มแรกใช้ชื่อว่า "บุปผาชน" บันทึกเสียงที่ห้องอัดของฮิเดกิ โมริ ย่านบางบัวทอง โดยสมพงษ์เป็นผู้ออกแบบปกอัลบั้ม ส่วนคฑาวุธวาดภาพลายเส้นที่ปกใน และมีเชิดชัย ศิริโภคา เข้ามาช่วยเหลือเรื่องการเงินสำหรับการทำเทป โดยออกวางขายแบบใต้ดิน ฝากขายตามแผงเทปต่าง ๆ เช่น ร้านน้องท่าพระจันทร์ และประสบความสำเร็จเป็นอย่างมาก
ประวัติ > มีชื่อเสียง

ในปี พ.ศ. 2538 บริษัทไมล์สโตน ของมาโนช พุฒตาล ได้ชักชวนวงมาลีฮวนน่าเข้าไปร่วมงาน ทำให้พวกเขาเป็นที่รู้จักในวงกว้างมากขึ้น และมีทัวร์คอนเสิร์ตทั่วประเทศในปีต่อมา จากนั้นในปี พ.ศ. 2540 พวกเขามีอัลบั้มชุดที่ 2 "คนเช็ดเงา" และอัลบั้มชุดที่ 3 "กลับกลาย" ในอีกสองปีหลังจากนั้น
ในปี พ.ศ. 2543 มาลีฮวนน่าย้ายเข้าสังกัด ดรีม เรคอร์ดส์ ซึ่งธงชัยก่อตั้งเมื่อปี 2540 โดยคฑาวุธร่วมเป็นหุ้นส่วนใหญ่ มีอัลบั้มชุดที่ 4 "เพื่อนเพ" ออกมาเป็นอัลบั้มแรก อัลบั้มชุดนี้มีที่มาจากการได้พูดคุยกับ กลุ่มศิลปิน นักประพันธ์ ที่หลายคนเขียนงานเพลงขึ้นมาแล้วไม่มีโอกาสที่จะได้เผยแพร่ มาลีฮวนน่าจึงนำบทเพลงของพวกเขามาใส่ในอัลบั้มนี้ เพื่อที่จะได้เผยแพร่ไปในที่ต่าง ๆ ได้ง่ายขึ้น
มาลีฮวนน่ายังสานต่อผลงานเพลงออกมาอย่างต่อเนื่อง โดยในปี พ.ศ. 2545 พวกเขาออกอัลบั้มบันทึกการแสดงสด "ระบำสยาม" ซึ่งแสดงที่หอประชุมมหาวิทยาลัยธรรมศาสตร์ และตามด้วย "ลมใต้ปีก" ในปี 2546
ประวัติ > แยกวง

หลังจากอัลบั้ม "ลมใต้ปีก" สมาชิกของวงได้พักการทำงานดนตรีในนามมาลีฮวนน่าลงชั่วคราว โดยต่างคนต่างก็หันไปทำงานประจำ หรืองานที่ตัวเองสนใจ คฑาวุธ ทองไทย เป็นอาจารย์อยู่ที่มหาวิทยาลัยศิลปากร ทับแก้ว, ธงชัย รักษ์รงค์ ทำธุรกิจห้องอัดเสียง, สมพงษ์ ศิวิโรจน์ ใช้เวลากับการเขียนเพลง
ในปีเดียวกับที่อัลบั้มดังกล่าววางแผน มีกระแสข่าวว่าคฑาวุธและสมพงษ์ขัดแย้งกันอย่างรุนแรง อันเนื่องจากจากการจัดสรรผลประโยชน์ของค่ายเพลงที่ไม่ลงตัว แหล่งข่าวที่ใกล้ชิดกับวงระบุว่า ต่างคนต่างไม่ไว้ใจซึ่งกันและกัน อีกทั้งหวาดระแวงถึงขั้นกล่าวหาว่ามีการจ้างมือปืนจากภาคใต้ และจากจังหวัดชลบุรีเพื่อลอบสังหารทั้งสอง ด้านธงชัยกล่าวในปี พ.ศ. 2561 ว่ามีบุคคลระดับผู้บริหารนำคนในครอบครัวของตนเข้าทำงาน เพื่อหวังฮุบบริษัทเป็นของตัวเองแต่เพียงผู้เดียว
อัลบั้มชุดต่อมาของวง จึงเหลือเพียงคฑาวุธเป็นสมาชิกหลักคนเดียวจนถึงปัจจุบัน
ผลงาน > อัลบั้ม

บุปผาชน (1 กุมภาพันธ์ พ.ศ. 2537)
ลมเพ-ลมพัด
หัวใจละเหี่ย
วิถีคนจร
นิรันดร์
ไปไกล
เรือรักกระดาษ
หัวใจพรือโฉ้
ลานนม-ลมเน
รักสาวพรานนก
ชุ่มฉ่ำในดวงใจ
คนเช็ดเงา (1 มีนาคม พ.ศ. 2539)
เขเรือ
หมาหยอกไก่
ร้องไห้กับเดือน
เด็กน้อย
คนเช็ดเงา
ชะตากรรม
โมรา
ฝุ่น (CHIRI CHIRI)
คนเลว
คืนใจ
กลับกลาย (1 กุมภาพันธ์ พ.ศ. 2542)
ลืม
ถนนแปลกแยก
ตุ้งแกวด
ก้าวย่าง-ทางเดิน
หมาล่าเนื้อ
กลับกลาย
อาวรณ์
แปรเปลี่ยน
สำนึก
ยุควิบัติ
เทียมฟ้า
เพื่อนเพ (20 กุมภาพันธ์ พ.ศ. 2543)
แสงจันทร์
สมิหลา-รูสมิแล
พร้าว
คืนมา (SEASON IN LOVE)
เรือน้อย (ขับร้องโดย สุพัณณดา พลับทอง อดีตสมาชิกวงเดอะซิส)
น้ำตา
พี่ชาย(ที่แสนดี)
นักดนตรี
นกกรงหัวจุก
ขอทานน้อย
MUK
เปรือย (23 ธันวาคม พ.ศ. 2545-พ.ศ. 2546)
ชบา
ระบำชีวิต
เรียนรู้
มาลีฮวนน่าปาตี้
สายน้ำ..สายเลือด
ลัง
ไกลบ้าน
ละหมาดอารมณ์
ธารหัวใจ
ระยำชีวิต
ลมใต้ปีก (3 กุมภาพันธ์ พ.ศ. 2546) (อัลบั้มแรกที่ใช้ชื่อ คฑาวุธ ทองไทย)
ลัง
จันทร์ฉาย
ว่าวจุฬา
วัยรุ่น
สายน้ำ (KILLING FIELD)
มุดก้อนเมฆ
มายา
กลัว
สหายสุรา
รอยทาง
บังใบ้ (6 กุมภาพันธ์ พ.ศ. 2549)
ไอ้ใบ้
อีสาระภา
โจใจ
แผลเมือง
พี พี มายเดียร์
บางเงา
หนาวเล
เสียสาว
โปรดทิ้งฉันไว้ที่ปลายขอบฟ้า
มองอย่างนก
คนโซ
ออกเล
ปรายแสด (19 กันยายน พ.ศ. 2549)
กระท่อมกัญชา (ต้นฉบับโดย คำรณ สัมบุญณานนท์)
บัวทอง
เพียงลมพัดผ่าน
ยิ้มให้กับฝัน
ช่วยจันทร์(ราหูอมจันทร์)
ถนนชีวิต
เพ้อรัก
แดดสุดท้าย
นกบินลัดฟ้า
ในฝัน (ต้นฉบับโดย ทูล ทองใจ)
ลัง (4 พฤศจิกายน พ.ศ. 2550) (เป็นการนำอัลบั้ม "ลมใต้ปีก" มาเปลี่ยนชื่อใหม่)
ลัง
จันทร์ฉาย
ว่าวจุฬา
วัยรุ่น
สายน้ำ (KILLING FIELD)
มุด ก้อนเมฆ
มายา
กลัว
สหายสุรา
รอยทาง
ผลงาน > อัลบั้มรวมเพลง

ลู-กะ-นู - เสียงฝัน..ปลาสองน้ำ (2550)
รูปทรงแห่งสวรรค์ (2550)
รวมเพลงฮิต ติดเพลงดัง (มีนาคม 2560)
บันทึกความทรงจำ ดอกไม้ราตรี (1 มีนาคม 2562)
ผลงาน > คอนเสิร์ต

คอนเสิร์ต ระบำสยาม (21 ธันวาคม พ.ศ. 2544)
คอนเสิร์ต รักษ์เขาหลวง (13 เมษายน พ.ศ. 2546)
คอนเสิร์ต พันธุ์เล-๑๐๐๐ โล..พรรลำ (22 สิงหาคม พ.ศ. 2552)
คอนเสิร์ต แคมป์ไฟดนตรี มาลีฮวนน่า ครั้งที่ 1 (6 กุมภาพันธ์ พ.ศ. 2553)
คอนเสิร์ต แคมป์ไฟดนตรี มาลีฮวนน่า ครั้งที่ 2 (11 ธันวาคม พ.ศ. 2553)
คอนเสิร์ต แคมป์ไฟดนตรี มาลีฮวนน่า ครั้งที่ 3 (10 ธันวาคม พ.ศ. 2554)
คอนเสิร์ต แคมป์ไฟดนตรี มาลีฮวนน่า ครั้งที่ 4 (8 ธันวาคม พ.ศ. 2555)
ในสตูดิโอ "ยรํรํโฟล์ค Vol.1" (4 กุมภาพันธ์ พ.ศ. 2556)
คอนเสิร์ต โอโซน ดอกไม้ดนตรี มาลีฮวนน่า (4 พฤษภาคม พ.ศ. 2556)
คอนเสิร์ต แคมป์ไฟดนตรี มาลีฮวนน่า ครั้งที่ 5 (7 ธันวาคม พ.ศ. 2556)
คอนเสิร์ต แคมป์ไฟดนตรี มาลีฮวนน่า ครั้งที่ 6 (6 ธันวาคม พ.ศ. 2557)
คอนเสิร์ต กองทุนพิทักษ์ป่าแก่งกระจาน (16 มกราคม พ.ศ. 2558)
ในสตูดิโอ "ยรํรํโฟล์ค Vol.2" (4 กุมภาพันธ์ พ.ศ. 2558)
คอนเสิร์ต แคมป์ไฟดนตรี มาลีฮวนน่า ครั้งที่ 7 (6 ธันวาคม พ.ศ. 2558)
คอนเสิร์ต มาลีฮวนน่า แคมป์ไฟปีสุดท้าย (พ.ศ. 2559)
คอนเสิร์ต มาลีฮวนน่า Exclusive กอดดินถิ่นพ่อ (9 กรกฎาคม พ.ศ. 2560)
คอนเสิร์ด การกุศล มาลีฮวนน่า เพื่อมูลนิธิบัณฑิตอาสาสมัคร (13 กันยายน พ.ศ. 2560)
คอนเสิร์ต แคมป์ไฟดนตรี มาลีฮวนน่า ครั้งที่ 8 (10 ธันวาคม พ.ศ. 2560)
คอนเสิร์ต 50 ปี ม.อ. เพื่อชีวิตเพื่อนมนุษย์ (11 มีนาคม พ.ศ. 2561)
คอนเสิร์ต การกุศล เพื่อเพื่อนมนุษย์ เพื่อโรงพยาบาลทหารผ่านศึก (22 สิงหาคม พ.ศ. 2561)
คอนเสิร์ต มาลีฮวนน่า Exclusive 4 ย้อนเงา สีสรร ตะลุงเท่ (5 พฤษภาคม พ.ศ. 2562)
คอนเสิร์ต เมื่อใจมันอ่อนล้า มาลีฮวนน่า คือคำตอบ (26 ตุลาคม พ.ศ. 2562)
คอนเสิร์ต 26 ปี มาลีฮวนน่า เพื่อนกัญ ไว-ฉะ-กัญ (6 ธันวาคม พ.ศ. 2563)
คอนเสิร์ต สหายสุรา มาลีฮวนน่า (6 กันยายน พ.ศ. 2565)
คอนเสิร์ต เพื่อวัดพระบาทน้ำพุ กับ อ.ไข่ ดอกไม้ดนตรี (26 พฤศจิกายน พ.ศ. 2565)
คอนเสิร์ต แคมป์ไฟดนตรี มาลีฮวนน่า ครั้งที่ 9 (3 ธันวาคม พ.ศ. 2565)
คอนเสิร์ต เปีดลานกลางแจ้งนั่งกองฟาง ลงมือทำคือคำตอบ (11 มีนาคม พ.ศ. 2566)
คอนเสิร์ต แคมป์ไฟดนตรี มาลีฮวนน่า (6 พฤศจิกายน พ.ศ. 2566)
คอนเสิร์ต แคมป์ไฟดนตรี มาลีฮวนน่า ครั้งที่ 10 (2 ธันวาคม พ.ศ. 2566)
คอนเสิร์ต 30 ปี มาลีฮวนน่า Reborn ระบำ แคมป์ไฟดนตรี (7 ธันวาคม พ.ศ. 2567)
ผลงาน > ภาพยนตร์

มหาลัยวัวชน (พ.ศ. 2560) รับบท ไข่
คืนรัง (พ.ศ. 2562) รับบท ไข่
ผลงาน > ซิงเกิล

ปลา2น้ำ - เพลง มารเวลา
เพลง ศศิน
เพลง บ้านฉัน
เพลง เพื่อนกัญ
เพลง คนปากบารา
เพลง ลงมือทำคือคำตอบ
เพลง ช่อมาลี
เพลง มดในแก้วน้ำ
มดในแก้วน้ำ (ร้องคู่กับ ดู-โอเมย์)
มีสิทธิ์ไหมที่คิดถึง (ร้องคู่กับ เก่ง ธชย)
สมิหลา-รูสมิแล (ร้องคู่กับ ไม้หมอน)
เด็กน้อย (ร้องคู่กับ ฟ้า ขวัญนคร)
บนพระจันทร์ (ร้องคู่กับ F.HERO)
อีกฝั่งของพระจันทร์ (ร้องคู่กับ จิ๋ว สกุณชัย)
สายลมกับความรัก (ร้องคู่กับ จิ๋ว สกุณชัย)
ใจไม่มีราคา (ร้องคู่กับ เนสกาแฟ ศรีนคร)
ฮัก (ร้องคู่กับ หนุ่ม มีซอ, อ้น แคนเขียว)
หลบเริน (ร้องคู่กับ รัชนก ศรีโลพันธุ์)
ทำวันนี้ให้ดีที่สุด (ร้องคู่กับ บ.เบิ้ล สามร้อย)
ผลงาน > เพลงพิเศษ

ชีวิตสัมพันธ์ - ใครรักป่า ยกมือขึ้น (2561)
จะอยู่กับเธอ (2564) - จัดทำขึ้นเพื่อสร้างกำลังใจให้คนไทยทุกคน ที่กำลังต่อสู้กับสถานการณ์การแพร่ระบาดของเชื้อไวรัสโควิด-19 ให้ก้าวผ่านในช่วงเวลาที่ยากลำบาก ด้วยเนื้อหาที่พูดถึงช่วงเวลาที่ทุกคนท้อแท้ เหนื่อยล้า ยังคงมีใครคนหนึ่ง ที่พร้อมจะอยู่กับคุณเสมอ
อัลบั้มของอดีตสมาชิก

THC มาลีฮวนน่า
THC ธงชัย รักษ์รงค์ - Yan in Bangkok (เถื่อน กรุงเทพมหานคร)
Editor
มาโนช พุฒตาล - บุตรของนายเฉลียงกับนางอำไพ & สมพงษ์ ศิวิโรจน์ บุตรของนายเลื่อนกับนางซุ่นลิ่น (ร่วมกับ มาโนช พุฒตาล)
วิกฤติวัยกลางคน
พ.ประสบโชคดีจริง
มหาวิทยาลัยนครพนม

| --- | --- |
Nakhon Phanom University
ตราพระธาตุพนม สัญลักษณ์ประจำมหาวิทยาลัย
ชื่อเดิม: มหาวิทยาลัยราชภัฏนครพนม
ชื่อย่อ: มนพ. / NPU
คติพจน์: พัฒนาตน ตื่นรู้ รับใช้สังคม
ประเภท: สถาบันอุดมศึกษาของรัฐ
สถาปนา: 2 กันยายน พ.ศ. 2548; 19 ปีก่อน (2548-09-02)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะวิชา  7 ดูในบทความ  วิทยาลัย  6 ดูในบทความ  โรงเรียน  1 ดูในบทความ  หน่วยงานสนับสนุน  6 ดูในบทความ 
ทุนทรัพย์: 528,062,623 บาท (พ.ศ. 2566)
งบประมาณ: 687,582,900 บาท (พ.ศ. 2568)
นายกสภาฯ: กระแส ชนะวงศ์
อธิการบดี: ศาสตราจารย์ ดร. ธวัชชัย ศุภดิษฐ์
อาจารย์: 547 คน (พ.ศ. 2566)
บุคลากรทั้งหมด: 1,117 คน (พ.ศ. 2566)
ผู้ศึกษา: 7,871 คน (พ.ศ. 2567)
ที่ตั้ง: 103 หมู่ 3  ตำบลขามเฒ่า อำเภอเมืองนครพนม จังหวัดนครพนม 48000
วิทยาเขต: สำหรับเขตพื้นที่อื่น  6 แห่ง ดูในบทความ 
เพลง: มาร์ชมหาวิทยาลัยนครพนม
สี: ██ สีเหลืองทอง
ฉายา: มอนคร / มอพระธาตุ
เครือข่าย: ASAIHL
มาสคอต: กันเกรา
เว็บไซต์: เว็บไซต์ของมหาวิทยาลัย

มหาวิทยาลัยนครพนม (อังกฤษ: Nakhon Phanom University; อักษรย่อ: มนพ. – NPU) เป็นมหาวิทยาลัยของรัฐลำดับที่ 78 ในประเทศไทย ตั้งอยู่ในจังหวัดนครพนม ที่เกิดจากการหลอมรวมสถานศึกษาในจังหวัดนครพนม ตามพระราชบัญญัติมหาวิทยาลัยนครพนม พ.ศ. 2548 ซึ่งประกาศในราชกิจจานุเบกษา เล่มที่122 ตอนที่ 75 ก เมื่อวันที่ 1 กันยายน พ.ศ. 2548 จึงมีผลให้มหาวิทยาลัยราชภัฏนครพนม ได้รับการยกฐานะเป็น “มหาวิทยาลัยนครพนม” ตั้งแต่วันที่ 2 กันยายน พ.ศ. 2548 โดยมาตรา 4 แห่งพระราชบัญญัตินั้นให้รวม มหาวิทยาลัยราชภัฏนครพนม, มหาวิทยาลัยมหาสารคาม วิทยาเขตนครพนม, วิทยาลัยเทคนิคนครพนม, วิทยาลัยเกษตรและเทคโนโลยีนครพนม, วิทยาลัยการอาชีพธาตุพนม, วิทยาลัยการอาชีพนาหว้าและวิทยาลัยพยาบาลบรมราชชนนี นครพนม มาจัดตั้งเป็นมหาวิทยาลัยนครพนม และให้มหาวิทยาลัยนครพนม เป็นนิติบุคคลและเป็นส่วนราชการตามกฎหมาย สังกัดสำนักงานคณะกรรมการการอุดมศึกษา
มหาวิทยาลัยนครพนมดำเนินภารกิจภายใต้ภารกิจเดิมของสถานศึกษาที่นำมาหลอมรวม   จัดการศึกษาทั้งในระดับหลักสูตรระยะสั้น หลักสูตรประกาศนียบัตรวิชาชีพ (ปวช.)   หลักสูตรประกาศนียบัตรวิชาชีพชั้นสูง (ปวส) หลักสูตรปริญญา   ภายใต้ภาระกิจการหลอมรวมสถานศึกษาต่าง ๆ เข้าด้วยกัน   ซึ่งแตกต่างจากสถาบันอุดมศึกษาเดิมที่จัดตั้งสถาบันขึ้นมาใหม่
ประวัติ

มหาวิทยาลัยนครพนม จัดตั้งขึ้นตามพระราชบัญญัติมหาวิทยาลัยนครพนม พ.ศ. 2548 โดยการหลอมรวมสถาบันการศึกษาในจังหวัดนครพนม เข้าด้วยกัน อันได้แก่
มหาวิทยาลัยราชภัฏนครพนม
มหาวิทยาลัยมหาสารคาม วิทยาเขตนครพนม
วิทยาลัยเทคนิคนครพนม
วิทยาลัยเกษตรและเทคโนโลยีนครพนม
วิทยาลัยการอาชีพธาตุพนม
วิทยาลัยการอาชีพนาหว้า
วิทยาลัยพยาบาลบรมราชชนนี นครพนม
เป็น "มหาวิทยาลัยนครพนม" ตั้งแต่วันที่ 2 กันยายน พ.ศ. 2548 นับเป็นมหาวิทยาลัยรัฐแห่งที่ 78 ของประเทศไทย
แนวคิดของการก่อตั้งมหาวิทยาลัย

สืบเนื่องจากการประชุมคณะรัฐมนตรีนอกสถานที่อย่างไม่เป็นทางการที่จังหวัดนราธิวาส เมื่อ วันที่ 2 เมษายน พ.ศ. 2545 ฯพณฯ พตท.ดร.ทักษิณ ชินวัตร นายกรัฐมนตรี ได้เสนอว่าควรมีการพิจารณาหาระบบและแนวทางให้สถาบันอุดมศึกษาทุกแห่งมีการเชื่อมโยงกับชุมชนในระดับรากหญ้า โดยมิใช่เป็นการจัดตั้งวิทยาเขตของสถาบัน และมีการก่อสร้างอาคารเรียนขึ้นใหม่ที่เป็นการเน้นในแง่วัตถุ โดยเห็นว่าสถาบันอุดมศึกษาของรัฐมีอาคารและสถานที่ซึ่งเป็นสิ่งก่อสร้างจำนวนมากตามจังหวัดต่าง ๆ แต่ยังขาดการบริหารจัดการที่ดีในการใช้ประโยชน์จากอาคารสถานที่เหล่านี้อย่างเต็มที่ ที่ประชุมจึงได้มีมติมอบหมายให้รัฐมนตรีประจำสำนักนายกรัฐมนตรีขณะนั้น คือ ศาสตราจารย์นายแพทย์กระแส ชนะวงศ์ ในฐานะที่กำกับดูแลสำนักงานคณะกรรมการการศึกษาแห่งชาติ ร่วมกับหน่วยงานที่เกี่ยวข้องสำรวจและพิจารณาทบทวน โดยมีนโยบายว่าหัวใจสำคัญของการปฏิรูปการศึกษาอยู่ที่วิธีการเรียนการสอนและวิธีการจัดการ ต้องเร่งสร้างความตระหนักในเรื่องประสิทธิภาพการบริหารจัดการเป็นสำคัญ โดยเน้นการใช้ทรัพยากรร่วมกันให้มีประสิทธิภาพและเกิดประโยชน์สูงสุด และนำเทคโนโลยีสารสนเทศมาใช้เพื่อเพิ่มคุณภาพและประสิทธิภาพโดยไม่ต้องลงทุนก่อสร้างอาคารเรียนที่มีราคาแพง
การจัดตั้งสถาบันอุดมศึกษาจังหวัดนครพนม นอกจากจะเป็นการเปิดโอกาสแก่ประชาชนในจังหวัดให้ได้ศึกษาต่อในระดับอุดมศึกษาเพิ่มขึ้นแล้ว ยังเป็นจุดเชื่อมโยงกับประเทศเพื่อนบ้านในกลุ่มประเทศอินโดจีนทั้งทางเศรษฐกิจและสังคม อันจะส่งผลต่อการเสริมสร้างการพัฒนาเศรษฐกิจในภูมิภาคนี้ของประเทศต่อไป ซึ่งในการประชุมคณะรัฐมนตรี เมื่อวันที่ 24 กันยายน พ.ศ. 2545 สถาบันอุดมศึกษาจังหวัดนครพนมได้ใช้หลักการหลอมรวมสถาบันอุดมศึกษาที่มีอยู่ เพื่อเป็นการใช้ทรัพยากรที่มีอยู่ให้เกิดประโยชน์สูงสุด และให้แต่งตั้งคณะกรรมการเตรียมการจัดตั้งมหาวิทยาลัยนครพนม ตั้งแต่วันที่ 30 ตุลาคม พ.ศ. 2545 เพื่อดำเนินการยกร่างโครงการจัดทำแผนแม่บทและร่างพระราชบัญญัติมหาวิทยาลัยนครพนมเสนอที่ประชุมจึงได้ให้ความเห็นชอบโครงการนำร่องจัดตั้งมหาวิทยาลัยนครพนม มหาวิทยาลัยนครพนมจึงเป็นมหาวิทยาลัยที่เกิดจากการหลอมรวมสถานศึกษาในจังหวัดนครพนม ตามพระราชบัญญัติมหาวิทยาลัยนครพนม พ.ศ. 2548 ซึ่งประกาศในราชกิจจานุเบกษา เล่มที่ 122 ตอนที่ 75 ก เมื่อวันที่ 1 กันยายน พ.ศ. 2548 และมีผลให้มหาวิทยาลัยนครพนมได้รับการยกฐานะเป็น “มหาวิทยาลัยนครพนม” ตั้งแต่วันที่ 2 กันยายน พ.ศ. 2548 โดยมาตรา 4 แห่งพระราชบัญญัตินั้นให้รวม มหาวิทยาลัยราชภัฏนครพนม มหาวิทยาลัยมหาสารคาม วิทยาเขตนครพนม วิทยาลัยเทคนิคนครพนม วิทยาลัยเกษตรและเทคโนโลยีนครพนม วิทยาลัยการอาชีพธาตุพนม วิทยาลัยการอาชีพนาหว้า และวิทยาลัยพยาบาลบรมราชชนนีนครพนม มาจัดตั้งเป็นมหาวิทยาลัยนครพนม และให้มหาวิทยาลัยนครพนมเป็นนิติบุคคล และเป็นส่วนราชการตามกฎหมาย สังกัดสำนักงานคณะกรรมการการอุดมศึกษา กระทรวงศึกษาธิการ
มหาวิทยาลัยนครพนมดำเนินภารกิจภายใต้ภารกิจเดิมของสถานศึกษาที่นำมาหลอมรวม จัดการศึกษา  ทั้งในระดับหลักสูตรระยะสั้น หลักสูตรประกาศนียบัตรวิชาชีพ (ปวช.) หลักสูตรประกาศนียบัตรวิชาชีพชั้นสูง (ปวส) หลักสูตรปริญญา ภายใต้ภาระกิจการหลอมรวมสถานศึกษาต่าง ๆ เข้าด้วยกัน ซึ่งแตกต่างจาก สถาบันอุดมศึกษาเดิมที่จัดตั้งสถาบันขึ้นมาใหม่